હાર્દિક સાથે મુલાકાત થયા બાદ નરેશ પટેલે મીડિયા સાથે વાત કરતા જણાવ્યું હતું કે, હાર્દિકની માગને લઈને ઉમિયાધામ તેમજ ખોડલધામ સાથે મળીને સરકાર સાથે આ અંગે વાત કરશે. હાર્દિકના ઉપવાસને 14 દિવસ થઈ ગયા હોવા છતાં સરકારે હાર્દિક સાથે સંવાદ કેમ ન કર્યો તે અંગે નરેશ પટેલે કહ્યું હતું કે, સરકારે આગળ આવવું હતું. હાર્દિક પોતાને અનશન ક્યારે પૂરા કરશે તે અંગે ટૂંકમાં જણાવશે તેમ પણ નરેશ પટેલે કહ્યું હતું.